open-index/open-wikipedia-markdown huggingface dataset:
Κομητεία Νομπλ (Οχάιο)

Η **Κομητεία Νομπλ** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 14,311 κάτοικοι. Η διοικητική πρωτεύουσα (*έδρα*) είναι το Κάλντγουελ .  Η κομητεία ιδρύθηκε το 1851  από τμήματα των κομητειών Μονρόε, Μόργκαν και Ουάσινγκτον. Πήρε το όνομά της προς τιμήν του Τζέιμς Νομπλ, έναν πρώιμο άποικο της περιοχής

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 405 τετραγωνικά μίλια (1.050 km2), εκ των οποίων 398 τετραγωνικά μίλια (1.030 km2) είναι στεριά και 6,6 τετραγωνικά μίλια (17 km2) (1,6%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Οχάιο
Κομητεία Σάμμιτ (Οχάιο)

Η **Κομητεία Σάμμιτ** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 535,733 κάτοικοι.Η διοικητική πρωτεύουσα (*έδρα*) είναι το Άκρον.  Η κομητεία ιδρύθηκε το 1840  από τμήμα των κομητειών Μεντίνα, Πόρτατζ και Σταρκ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 419,38 τετραγωνικά μίλια (1.086 km2), εκ των οποίων 412,08 τετραγωνικά μίλια (1.067 km2) είναι στεριά και 7,3 τετραγωνικά μίλια (19 km2) (1,7%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Οχάιο
Κομητεία Χάρισον (Οχάιο)

Η **Κομητεία Χάρισον** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 14,159 κάτοικοι.Η διοικητική πρωτεύουσα (*έδρα*) είναι το Καντίζ.  Η κομητεία ιδρύθηκε το 1813 από τμήματα των κομητειών Τζέφερσον και Τουσκαράβας. Πήρε το όνομά της προς τιμήν του Ουίλιαμ Χένρι Χάρισον (1773–1841), ο οποίος υπηρέτησε ως πρόεδρος των Ηνωμένων Πολιτειών.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 411 τετραγωνικά μίλια (1.060 km2), εκ των οποίων 402 τετραγωνικά μίλια (1.040 km2) είναι στεριά και 8,4 τετραγωνικά μίλια (22 km2) (2,1%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Οχάιο
Κομητεία Μπάτλερ (Οχάιο)

Η **Κομητεία Μπάτλερ** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 393,043 κάτοικοι.Η διοικητική πρωτεύουσα (*έδρα*) είναι το Χάμιλτον.  Η κομητεία ιδρύθηκε το 1803  από τμήμα της κομητείας Χάμιλτον. Πήρε το όνομά της προς τιμήν του Ρίτσαρντ Μπάτλερ (1743–1791), στρατηγό που σκοτώθηκε στη Μάχη του Γουόμπας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 470 τετραγωνικά μίλια (1.200 τ.χλμ), εκ των οποίων 467 τετραγωνικά μίλια (1.210 τ.χλμ) είναι στεριά και 3,1 τετραγωνικά μίλια (8,0 τ.χλμ) (0,7%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Οχάιο
Κομητεία Μόροου (Οχάιο)

Η **Κομητεία Μόροου** () είναι κομητεία στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 35,595 κάτοικοι.Η διοικητική πρωτεύουσα (*έδρα*) είναι το Μάουντ Τζίλεντ.  Η κομητεία ιδρύθηκε το 1848 από τμήματα των κομητειών Ντέλαγουερ,
Μάριον, Νοξ και Ρίτσλαντ. Πήρε το όνομά της προς τιμήν του Τζερεμαΐα Μόροου (1771–1852), κυβερνήτη του Οχάιο.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 407 τετραγωνικά μίλια (1.050 km2), εκ των οποίων 406 τετραγωνικά μίλια (1.050 km2) είναι στεριά και 1,1 τετραγωνικά μίλια (2,8 km2) (0,3%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Οχάιο
Γ΄ Εθνική Πετοσφαίρισης Ελλάδας Ανδρών

Η **Γ΄ Εθνική Κατηγορία πετοσφαίρισης ανδρών** ήταν το πρωτάθλημα τρίτου και αργότερα τετάρτου επιπέδου για την πετοσφαίριση στην Ελλάδα κάτω από την Β΄ Εθνική Κατηγορία και την Α2 Εθνική Κατηγορία. Διεξάγονταν από την Ελληνική Ομοσπονδία Πετοσφαίρισης σε ομίλους με γεωγραφικά κριτήρια από τη σεζόν 1986–1987 έως το 2006–2007. Οι πρωταθλητές των ομίλων και σε ορισμένες χρονιές δευτεραθλητές ή τριταθλητές (μέσω μπαράζ) προβιβάζονταν στην Β΄ Εθνική Κατηγορία.

## Ιστορία
Η Γ΄ Εθνική διεξήχθη για πρώτη φορά το 1986-87, αφού προηγήθηκε τη δημιουργία της Β΄ Εθνικής το 1975. Οι ομάδες που ήταν πρωταθλήτριες στα τοπικά έπαιζαν μπαράζ στο *Πανεπαρχιακό* για την άνοδο στην Β΄ Εθνική και από το 1986 για την νεοσύστατη Γ΄ Εθνική. Μέχρι και το 1988 ήταν το τρίτο επίπεδο εθνικά. Το 2006-07 ήταν η τελευταία σεζόν στην ιστορία της κατηγορίας: οι τρεις πρώτοι των τριών ομίλων, ανέβηκαν, ενώ οι ομάδες στις θέσεις 4-5 έπαιξαν αγώνες μπαράζ, με τις υπόλοιπες να υποβιβάζονται στα τοπικά. Από την επόμενη σεζόν οι πρωταθλήτριες των τοπικών Ενώσεων χωρίζονταν σε Περιφέρειες και διεκδικούσαν την άνοδο στη Β΄ Εθνική μέσω από ειδικό τουρνουά, σε Βόρειο και Νότιο όμιλο.

### Πρωτάθλημα τρίτου επιπέδου (1986 - 1988 )

### Πρωτάθλημα τετάρτου επιπέδου (1988- 2007)

## Παραπομπές


## Πηγές
*Ιστορία - GREEKVOLLEY.GR
*ΤΑ YEARBOOKS ΤΗΣ ΕΠΕΣΘ 1994-2015
*ΠΡΩΤΑΘΛΗΜΑΤΑ : Πρωταθλητές Ε.Σ.ΠΕ.Μ. - Άνδρες
*Ιστορία: Βόλλεϋ Ανδρών

## Εξωτερικοί σύνδεσμοι
*

*
Αγτζαμπεντί

Το **Αγτζαμπεντί** ή **Αγτζαμπάντι** (αζερ. *Ağcabədi*) είναι πόλη του Αζερμπαϊτζάν, πρωτεύουσα ομώνυμης επαρχίας. Βρίσκεται στο κεντρικό (προς νότιο) πεδινό μέρος της χώρας, σε υψόμετρο μόλις 16 μέτρα πάνω από την επιφάνεια της θάλασσας, και έχει πληθυσμό περίπου 43 χιλιάδες κατοίκους, σύμφωνα με στοιχεία του 2020.

Στην Αρμενία η πόλη ήταν γνωστή ιστορικά με την ονομασία **Μπεγκαμέτζ** (αρμεν. Բեղամէջ). Στο Αγτζαμπάντι γεννήθηκε, το 1885, ο Αζέρος συνθέτης και εκπαιδευτικός Ουζεγίρ Χατζιμπέγιοφ, θεωρούμενος ως ο πατέρας της αζερικής κλασικής μουσικής. Επίσης, ο επί πενταετία υπουργός Εξωτερικών του Αζερμπαϊτζάν Βιλαγιάτ Γκουλίγιεφ (γενν. 1952).

## «Αδελφές» πόλεις
Το Αγτζαμπάντι είναι «αδελφοποιημένο» με τις εξής δύο πόλεις:

*  Μπατούμι της Γεωργίας
*  Ριζούντα της Τουρκίας

## Παραπομπές


Αγκτζαμπαντι
Ρωμαϊκό θέατρο της Αρλ

Το **ρωμαϊκό θέατρο της Αρλ** είναι ρωμαϊκο θέατρο του 1ου αιώνα, που χτίστηκε κατά τη διάρκεια της βασιλείας του Οκταβιανού Αυγούστου. Βρίσκεται δίπλα στο Αμφιθέατρο της Αρλ, στην Αρλ της Προβηγκίας, στη Γαλλία. Μαζί με τα άλλα ρωμαϊκά και μεσαιωνικά κτίρια στην Αρλ, το θέατρο καταχωρίστηκε στον κατάλογο Μνημείων Παγκόσμιας Κληρονομιάς της UNESCO ως μέρος της τοποθεσίας ρωμαϊκών μνημείων της Αρλ για τη μαρτυρία τους στην αρχαία ιστορία της πόλης.

Κατά τη ρωμαϊκή εποχή, το θέατρο είχε 33 σειρές σκαλιών και μπορούσε να φιλοξενήσει 8.000 άτομα. Είναι τόσο μεγάλο όσο το ρωμαϊκό θέατρο της Οράνζ, αν και πολύ λιγότερο διατηρημένο.

Κατά τη διάρκεια του Μεσαίωνα, το θέατρο χρησιμοποιήθηκε ως λατομείο, με την πέτρα να λεηλατείται για την κατασκευή του τείχους της πόλης και άλλων κτιρίων. Σήμερα, επιβιώνουν μόνο η σκηνή, το τμήμα της ορχήστρας, οι σειρές καθήμενων και δύο στήλες.

Η *[[Βένους της Αρλ]]*, ένα διάσημο ρωμαϊκό μαρμάρινο άγαλμα, βρέθηκε σε κομμάτια στο ρωμαϊκο θέατρο το 1651.

## Παραπομπές



Αρλ ρωμαικο θεατρο
Αρλ ρωμαικο θεατρο
Κατηγορία:Κτίρια και κατασκευές στην Αρλ
Κατηγορία:Μνημεία Παγκόσμιας Κληρονομιάς στη Γαλλία
Α.Ε.Μ. Μέλισσα Άρτας

Η **Αθλητική 'Ενωση Μελισσουργιωτών "Η Μέλισσα"** είναι ένα ελληνικό αθλητικό σωματείο το οποίο εδρεύει στους Μελισσουργούς. Ιδρύθηκε τον Μάρτιο του 1978 και τα χρώματά του είναι το κόκκινο και το λευκό. Στο έμβλημα του απεικονίζεται μια μέλισσα με τη φράση «ΜΕΛΙΣΣΑ AΡΤΑΣ».

Σήμερα διατηρεί ενεργά τμήματα ποδοσφαίρου ανδρών και ανενεργά τμήματα, καλαθοσφαίρισης ανδρών και χειροσφαίρισης ανδρών.

## Τμήμα ποδοσφαίρου ανδρών

### Ιστορικό
Η Α.Ε.Μ. Μέλισσα ιδρύθηκε τον Μάρτιο του 1978, στους Μελισσουργούς με έδρα την Άρτα. Είναι κυρίως γνωστή για τους πιστούς οπαδούς της, την ιστορικά δυνατή έδρα και την εξαιρετική ομάδα της δεκαετίας του 1990. Χαρακτηριστικό της Α.Ε.Μ. Μέλισσας είναι οι συμμετοχές της την Δ΄ Εθνική όπου και έχει συμμετάσχει 7 φορές.

#### Διακρίσεις

#### [[Δ΄ Εθνική ποδοσφαίρου ανδρών|Δ΄ Εθνική Κατηγορία]]

* 1990-91 10η θέση (9ος Όμιλος): 42 αγώνες, 45 βαθμοί, γκολ 54-63
* 1991-92 8η θέση (7ος Όμιλος): 38 αγώνες, 43 βαθμοί, γκολ 62-52 
* 1992-93 15η θέση (7ος Όμιλος): 33 βαθμοί, γκολ 57-59 (υποβιβασμός)
* 1994-95 8η θέση (4ος Όμιλος): 65 βαθμοί, γκολ 59-39 (υποβιβασμός)
* 1996-97 14η θέση (4ος Όμιλος): 30 βαθμοί (υποβιβασμός)
* 1998-99 14η θέση (4ος Όμιλος): 32 βαθμοί (υποβιβασμός)
* 2002-03 14η θέση (4ος Όμιλος) 30 αγώνες, 29 βαθμοί, γκολ 27-51 (υποβιβασμός)

#### Πρωταθλήματα Α΄ Κατηγορίας Ε.Π.Σ. Άρτας

* 1989-90
* 1993-94
* 1995-96
* 1997-98

#### Πρωτάθλημα Β' Κατηγορίας Ε.Π.Σ. Άρτας

* 2008-09

#### Πρωτάθλημα Γ' Κατηγορίας Ε.Π.Σ. Ηπείρου

* 1978-79

#### Κύπελλα [[ΕΠΣ Άρτας|Ε.Π.Σ. Άρτας]]

* Κύπελλα: 5 (1981-82,1990-91,1991-92,1994-95,1995-96)
* Φιναλίστ: 2 (1985-86,1992-93)

## Τμήμα καλαθοσφαίρισης ανδρών
Το τμήμα καλαθοσφαίρισης ανδρών της Α.Ε.Μ. Μέλισσας Άρτας λειτούργησε τελείως ερασιτεχνικά για 2 χρόνια τμήμα μπάσκετ, οι κατηγορίες που έπαιξε είναι άγνωστες.

## Τμήμα χειροσφαίρισης Ανδρών
Το τμήμα χειροσφαίρισης Ανδρών της Α.Ε.Μ. Μέλισσας Άρτας ιδρύθηκε το 1984 από τον Κουμπίλια, το οποίο έφθασε να αγωνίζεται για πολλά χρόνια στην Β΄ Εθνική, διαλύθηκε όμως το 2003, αφού κανείς πλέον δεν ενδιαφέρονταν για το τμήμα αυτό.

## Εξωτερικοί σύνδεσμοι

* Α.Ε.Μ. Μέλισσα Άρτας, στο Facebook (επίσημη σελίδα φιλάθλων)

Κατηγορία:Αθλητικοί σύλλογοι Άρτας
Κατηγορία:Ιδρύσεις αθλητικών συλλόγων το 1978
Κατηγορία:Α.Ε.Μ. Μέλισσα Άρτας
Γκουαράντα

Η **Γκουαράντα** (ισπαν. *Guaranda*) είναι πόλη του Κράτους του Ισημερινού, με 30.755 κατοίκους στην απογραφή του 2022. Είναι η πρωτεύουσα της Επαρχίας Μπολίβαρ και είναι κτισμένη στις πλαγιές των Άνδεων, σε υψόμετρο 2.668 μέτρα πάνω από την επιφάνεια της θάλασσας, σε μια βαθιά κοιλάδα με αγροτικούς οικισμούς, κατοικούμενους από Ινδιάνους Κέτσουα, ενώ οι περισσότεροι κάτοικοι είναι μεστίσο. Ο πληθυσμός έχει αυξητικές τάσεις, με μελλοντική όξυνση των προβλημάτων στην ύδρευση και την ηλεκτροδότηση. Η πόλη υδρεύεται από επιφανειακούς υδάτινους πόρους μεγάλου υψομέτρου, κυρίως από τον παγετώνα του όρους Τσιμποράσο, η υψηλή κορυφή του οποίου είναι ορατή από τη Γκουαράντα τις περισσότερες ημέρες του έτους. Η πόλη είναι γνωστή για το επταήμερης διαρκείας καρναβάλι της και για το τοπικό οινοπνευματώδες ποτό «Pajaro Azul». Η πόλη χαρακτηρίζεται «επτάλοφος», επειδή όπως και η Ρώμη είναι κτισμένη πάνω και ανάμεσα σε επτά λόφους.

## Ιστορία
Η Γκουαράντα ιδρύθηκε από Ισπανούς κονκισταδόρες το 1571 και αναγνωρίσθηκε επισήμως στις 11 Νοεμβρίου 1811. Εορτάζει την ημέρα της ανεξαρτησίας της στις 10 Νοεμβρίου, ημερομηνία κατά την οποία η πόλη κήρυξε την ανεξαρτησία της από την Ισπανία. Η Γκουαράντα υπέστη καταστροφές από σεισμούς το 1674 και το 1775, αλλά ανοικοδομήθηκε γρήγορα στην πρώτη περίπτωση και μέσα σε τέσσερα περίπου χρόνια στη δεύτερη.

Η πόλη ανακηρύχθηκε «κέντρο πολιτισμού του Ισημερινού» στις 23 Οκτωβρίου 1997, χάρη στην ιστορική αρχιτεκτονική των κτισμάτων του αστικού της κέντρου, το οποίο είναι κτισμένο γύρω από το κεντρικό «Πάρκο του Ελευθερωτή Σιμόν Μπολίβαρ», όπου και αξιόλογο άγαλμα του Σιμόν Μπολίβαρ, έργο του φημισμένου καλλιτέχνη Οσβάλντ Γκουαγιασαμίν.

## «Αδελφές» πόλεις
Η Γκουαράντα είναι «αδελφοποιημένη» με τις εξής δύο πόλεις και κωμοπόλεις:

*  Χετζού της Βόρειας Κορέας
*  Τζόνσον Σίτυ των ΗΠΑ (στο Τενεσί)

## Παραπομπές


## Εξωτερικοί σύνδεσμοι
* Η Γκουαράντα στα «Βικιταξίδια»

Γκουαραντα
Μέιπλ Ριτζ

Το **Μέιπλ Ριτζ** (αγγλ. *Maple Ridge*) είναι πόλη του Καναδά στη Βρετανική Κολομβία, στα βορειοδυτικά του Βανκούβερ, κτισμένη σε υψόμετρο 80 μέτρα πάνω από την επιφάνεια της θάλασσας, ανάμεσα στον ποταμό Φρέιζερ και τις κορυφές Γκόλντεν Ήαρς (= «Χρυσά αφτιά»). Η περιοχή του κέντρου της πόλεως ήταν παλαιά γνωστή ως Χάνυ (*Haney*). Το 2023 το Μέιπλ Ριτζ είχε πληθυσμό 99.996 κατοίκους έναντι 90.990 κατοίκων στην απογραφή του 2021.

Το Μέιπλ Ριτζ αναγνωρίσθηκε ως «Περιοχή Δήμου» το 1874 με έκταση 130.000 στρεμμάτων, αν και σε αυτή διέμεναν τότε μόλις 50 οικογένειες περίπου.

## Παραπομπές


## Εξωτερικοί σύνδεσμοι
* Επίσημος ιστότοπος του Δήμου
* Το Μέιπλ Ριτζ στα «Βικιταξίδια»

Μειπλ Ριτζ
Κόλγουντ

Το **Κόλγουντ** (αγγλ. *Colwood*) είναι παραθαλάσσια πόλη του Καναδά στη Βρετανική Κολομβία, στο νοτιοανατολικό άκρο της Νήσου Βανκούβερ, κτισμένη σε υψόμετρο έως 80 μέτρα πάνω από την επιφάνεια της θάλασσας. Το 2021 είχε πληθυσμό 18.961 κατοίκους έναντι 13.745 κατοίκων το 2001. Το Κόλγουντ είναι η νοτιότερη πόλη ολόκληρου του Δυτικού Καναδά.

Αρχικώς η περιοχή χρησίμευσε ως αγκυροβόλιο των Ισπανών, από το 1790, ενώ στο έδαφός της λειτουργούσε από τη δεκαετία του 1850 το ένα από τα τέσσερα αγροκτήματα που είχε ιδρύσει η Εταιρεία του Κόλπου Χάντσον για την τροφοδοσία του αυξανόμενου πληθυσμού του Φορτ Βικτόρια. Στο Κόλγουντ μπορούσαν να φορτοεκφορτώσουν μεγάλα εμπορικά πλοία στην εποχή των ιστιοφόρων, και μάλιστα τον Απρίλιο του 1883 ένα δυνατό νοτιοανατολικό μπουρίνι σάρωσε το λιμάνι και έριξε στη στεριά 4 πλοία.

## Παραπομπές


## Εξωτερικοί σύνδεσμοι
* Επίσημος ιστότοπος του Δήμου

Κολγουντ
Κουρνταμίρ

Το **Κουρνταμίρ** ή **Κιουρνταμίρ** (αζερ. *Kürdəmir*) είναι πόλη του Αζερμπαϊτζάν, πρωτεύουσα ομώνυμης επαρχίας. Η πόλη έχει πληθυσμό περίπου 18.100 κατοίκους και είναι κτισμένη στο κεντρικό πεδινό μέρος της χώρας, σε υψόμετρο -9 μέτρα, βρίσκεται δηλαδή χαμηλότερα από το επίπεδο των θαλασσών, στο βαθύπεδο της Κασπίας Θάλασσας, σε σχέση με την επιφάνεια της οποίας το Κουρνταμίρ βρίσκεται υψηλότερα κατά 19 μέτρα. Το κλίμα του θεωρείται υποτροπικό ξηρό, με την υψηλότερη θερμοκρασία που καταγράφηκε ποτέ να είναι 44&nbsp;°C το έτος 2000, και η οικονομία της πόλεως, όπως και της Επαρχίας, βασίζεται στη γεωργία με ποικιλία προϊόντων, κυρίως βαμβακιού και σιτηρών.

## Παραπομπές


Κουρνταμιρ
Σταθμός Ευκλείδης (Μετρό Θεσσαλονίκης)

Ο **σταθμός μετρό Ευκλείδης** είναι σταθμός μετρό που εξυπηρετεί τη Γραμμή 1 και τη Γραμμή 2 του Μετρό Θεσσαλονίκης. Ο σταθμός πήρε το όνομά του από τον αρχαίο Έλληνα μαθηματικό Ευκλείδη και τη γειτονική ομώνυμη τεχνική σχολή, στη διασταύρωση των οδών Κατσιμίδη και Αλεξάνδρου Παπαναστασίου. Τέθηκε σε λειτουργία στις 30 Νοεμβρίου 2024.

Ο σταθμός είχε εμφανιστεί επίσης στην πρόταση του Μετρό Θεσσαλονίκης το 1988, με το όνομα *Αρχαιολογικό Μουσείο*.

## Είσοδοι - Έξοδοι
* **Είσοδος:** Οδός Κατσιμίδη
* **Έξοδος:** Οδός Αλεξάνδρου Παπαναστασίου

## Εξυπηρέτηση αστικών λεωφορείων
Ο σταθμός **Ευκλείδης** είναι προσβάσιμος με αστικές λεωφορειακές γραμμές οι οποίες πραγματοποιούν στάση έξω από τον σταθμό, αλλά επιπλέον υπάρχουν κι άλλες σε κοντινή απόσταση. Αυτές είναι:

## Δείτε επίσης
* Κατάλογος σταθμών Μετρό Θεσσαλονίκης

## Παραπομπές


## Εξωτερικοί σύνδεσμοι
* 

Ευκλειδης
Ευκλειδης
Ωνάτ (Ωντ)

Το **Ωνάτ** (, , ) είναι γαλλική κοινότητα στο νομό της Ωντ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωντ
Σταθμός Βούλγαρη (Μετρό Θεσσαλονίκης)

Ο **Σταθμός Βούλγαρη** είναι σταθμός μετρό που εξυπηρετεί τη γραμμή 1 του Μετρό της Θεσσαλονίκης. Ο σταθμός πήρε το όνομά του από την ομώνυμη οδό που με τη σειρά πήρε το όνομα από τον Δημήτριο Βούλγαρη, Πρωθυπουργό της Ελλάδας για οκτώ θητείες μεταξύ του 1855 και του 1875. Τέθηκε σε λειτουργία στις 30 Νοεμβρίου 2024.

Ο σταθμός αυτός εμφανίζεται, επίσης, στην πρόταση του Μετρό Θεσσαλονίκης του 1987 - 1988, που όμως εγκαταλείφθηκε τελικώς το 1989 λόγω ελλείψεως χρηματοδότησης.

## Σταθμός ανταπόκρισης αστικών λεωφορείων
Κοντά στον σταθμό του μετρό, υπάρχει ο τερματικός σταθμός αστικών λεωφορείων που εξυπηρετεί τις παρακάτω γραμμές κι επίσης σε κοντινή απόσταση διέρχονται:

## Δείτε επίσης
* Κατάλογος σταθμών Μετρό Θεσσαλονίκης

## Παραπομπές


## Εξωτερικοί σύνδεσμοι
* 

Βουλγαρη
Βουλγαρη
Μπαλλιτζά

Το **Μπαλλιτζά** (αζερικά: *Ballıca* αρμενικά: Բալուջա) ή **Αϊγκεστάν** (αρμενικά: Այգեստան) είναι χωριό στην επαρχία Χοτζαλί του Αζερμπαϊτζάν, στην περιοχή του Ναγκόρνο Καραμπάχ.  Μέχρι το 2023 το Αϊγκεστάν υπό τον έλεγχο της Δημοκρατίας του Αρτσάχ. Το χωριό είχε αρμενική πλειοψηφία  μέχρι τον διωγμό του Αρμενικού πληθυσμού του Ναγκόρνο Καραμπάχ μετά την επίθεση του Αζερμπαϊτζάν το 2023 στο Ναγκόρνο Καραμπάχ.

## Ιστορία
Κατά την διάρκεια της σοβιετικής εποχής το Αϊγκεστάν ήταν μέρος της επαρχίας Ασκεράν. Μετά τον πρώτο πόλεμο του Ναγκόρνο-Καραμπάχ ο αρμενικός στρατός κατέλαβε το χωριό και το Αϊγκεστάν εντάχθηκε στην επαρχία Ασκεράν. Το 2023 το Αζερμπαϊτζάν κατέλαβε το Αϊγκεστάν και εντάχθηκε στην επαρχία Χοτζαλί

## Παραπομπές


Κατηγορία:Κατοικημένες περιοχές στην Επαρχία Χοτζαλί
Χιρογιούκι Σαγουάνο

Ο **Χιρογιούκι Σαγουάνο** (澤野 弘之, Sawano Hiroyuki) είναι Ιάπωνας συνθέτης, στιχουργός, πιανίστας και μουσικός παραγωγός γνωστός για τη δουλειά του σε πολλές σειρές anime, βιντεοπαιχνίδια, τηλεοπτικά δράματα και ταινίες.

## Βιογραφία
Ο Σαγουάνο γεννήθηκε στο Τόκιο της Ιαπωνίας στις 12 Σεμπτεμβρίου του 1980. Άρχισε να παίζει πιάνο στο δημοτικό. Μέχρι εκείνη τη στιγμή, επηρεάστηκε από τους Ιάπωνες τραγουδιστές όπως ο Aska, από το δίδυμο Chage και Aska.

Σε ηλικία δέκα επτά ετών ο Σαγουάνο σπούδασε σύνθεση, διασκευή και ενορχήστρωση υπό τον δάσκαλο μουσικής Nobuchika Tsuboi. Όταν ήταν στα τελευταία του χρόνια στο λύκειο, είχε την επιθυμία να ασχοληθεί με τη μουσική του soundtrack, έτσι πήγε σε μια επαγγελματική σχολή που επικεντρώθηκε στη σύνθεση.

## Καλλιτεχνική πορεία
Ο Σαγουάνο έκανε το ντεμπούτο του ως μουσικός το 2004, με τον ίδιο να γράφει αρχικά τραγούδια για άλλους καλλιτέχνες. Η πρώτη σειρά με την οποία ασχολήθηκε ήταν το Mobile Suit Gundam Unicorn το 2010.

Έγινε πιο γνωστός στον χώρο της βιομηχανίας το 2011 μέσα από τις σειρές Blue Exorcist και Guilty Crown.Παράλληλα ανέπτυξε επαγγελματικές σχέσεις με τις τραγουδίστριες Mika Kobayashi και Aimee Blackschleger, οι οποίες θα συνέχιζαν να συνεργάζονται μαζί του σε μελλοντικά έργα.

Ο Σαγουάνο έγραψε μουσική για σειρές άνιμε όπως Sengoku Basara,The Seven Deadly Sins,Kabaneri of the Iron Fortress,Seraph of the End, Kill la Kill,Aldnoah.Zero,Mobile Suit Gundam Unicorn RE:0096,Re:Creators και Legend of the Galactic Heroes: Die Neue These.

Ο Σαγουάνο απέκτησε μεγαλύτερη φήμη για τον ρόλο του ως συνθέτης για την σειρά του Hajime Isayama,το Attack on titan.

Ο Σαγουάνο έγραψε νέες μουσικές επιτυχίες για τις σειρές The Seven Deadly Sins:The Four Knights of The Apocalypse και το Solo Leveling.

Επιπλέον Σαγουάνο υπογράφει την μουσική για βινετοπαιχνίδια όπως Xenoblade Chronicles X,Valhait Rising,Goddess of Victory: Nikke κι πολλά άλλα.

## Επιρροές και είδος μουσικής
Σύμφωνα με τον Σαγουάνο καλλιτέχνες όπως  οι Ryūichi Sakamoto, Joe Hisaishi, Yoko Kanno, Hans Zimmer και Danny Elfman είναι οι κύριες πηγές έμπνευσης του.

Τα κομμάτια του είναι ιδιαίτερα. Στους τίτλους των τραγουδιών συμπεριλαμβάνονται αριθμοί, σύμβολα και γράμματα από διάφορα διαφορετικά αλφάβητα,τα κάνουν να ξεχωρίζουν.

Τα περισσότερα από τα τραγούδια του Σαγουάνο διαθέτουν στίχους στα αγγλικά, ενώ χρησιμοποιεί επίσης γερμανικούς και ιαπωνικούς στίχους.Χρησιμοποιεί συχνά ρεφρέν και διαλείμματα στα κομμάτια του, με στόχο να διευρύνει το τραγούδι και να το κάνει πιο έντονο 

## Βραβεία και υποψηφιότητες
Ο Σαγουάνο έχει υπάρξει πολλές φορές υποψήφιος. Ο Σαγουάνο προτάθηκε για τα Newtype Anime Awards 11 φορές, κερδίζοντας τέσσερις από τις υποψηφιότητες. Έχει επίσης κερδίσει το Tokyo Anime Award τρεις φορές, καθώς και δύο βραβεία στα Anime Trending Awards.

Το 2025 στα ένατα  βραβεία άνιμε του Crunchyroll,κέρδισε το βραβείο για την κατηγορία Best Score για το άνιμε του Solo Leveling.

## Παραπομπές


Κατηγορία:Ιάπωνες συνθέτες
Κατηγορία:Ιάπωνες στιχουργοί
Κατηγορία:Συνθέτες βιντεοπαιχνιδιών
Σταθμός Παπάφη (Μετρό Θεσσαλονίκης)

Ο **Σταθμός Παπάφη** είναι σταθμός του μετρό που εξυπηρετεί τη Γραμμή 1 και τη Γραμμή 2 του Μετρό Θεσσαλονίκης.

## Πληροφορίες
Ο σταθμός πήρε το όνομά του από την ομώνυμη οδό η οποία πήρε το όνομα με την σειρά της από τον Ιωάννη Παπάφη, γεννημένο στη Θεσσαλονίκη έμπορο, επιχειρηματία και εθνικό ευεργέτη της Ελλάδας. Είναι χτισμένος στους χώρους του Παπάφειου Ορφανοτροφείου, ενός ορφανοτροφείου αποκλειστικά αρρένων που χρηματοδοτείται από τον Παπάφη και λειτουργεί από τη Μητρόπολη Θεσσαλονίκης. 

Η κατασκευή αυτού του σταθμού έχει καθυστερήσει λόγω των συγκρούσεων μεταξύ της Μητρόπολης και της Ελληνικό Μετρό, της εταιρείας που επιβλέπει την κατασκευή του. Η Μητρόπολη αμφισβήτησε το δικαίωμα της εταιρείας για την υποχρεωτική αγορά 907 τετραγωνικών μέτρων του κήπου του ορφανοτροφείου, με αποτέλεσμα μια δικαστική μάχη που έφτασε στο Συμβούλιο της Επικρατείας της Ελλάδας. Ωστόσο στις 14 Απριλίου 2011, ανακοινώθηκε ότι η Διοίκηση του ιδρύματος με την Αττικό Μετρό κατέληξαν σε συμβιβασμό, μέχρι την εκδίκαση της απόφασης. Το ποσό της αποζημίωσης που θα επιδικαστεί θα κατατεθεί στους δύο διεκδικητές της έκτασης, το Υπουργείο Υγείας και το Παπάφειο Ορφανοτροφείο. 

Στο διάστημα αυτό, ωστόσο, οι μετροπόντικες είχαν ήδη περάσει από την χωρική θέση του μελλοντικού σταθμού, οπότε χρειάστηκε να αναπροσαρμοστούν στη συνέχεια οι μελέτες του σταθμού.

Τέθηκε σε λειτουργία στις 30 Νοεμβρίου 2024.

## Εξυπηρέτηση αστικών λεωφορείων
Έξω από τον σταθμό, διέρχονται οι εξής γραμμές της αστικής συγκοινωνίας:

## Είσοδοι - Έξοδοι
* **Είσοδος:** Οδός Εγνατίας  / Παπάφη / Ορφανοτροφείο
* **Έξοδος:** Οδός Εγνατίας / Λεωφόρος Κωνσταντίνου Καραμανλή

## Δείτε επίσης
* Κατάλογος σταθμών Μετρό Θεσσαλονίκης

## Παραπομπές


## Εξωτερικοί σύνδεσμοι
* 

Παπαφη
Παπαφη
Σταθμός Νομαρχία (Μετρό Θεσσαλονίκης)

Ο **Σταθμός Νομαρχία** είναι υπό κατασκευή σταθμός μετρό που εξυπηρετεί τη Γραμμή 2 του Μετρό της Θεσσαλονίκης. Ο σταθμός πήρε το όνομά του από την κοντινή Βίλλα Αλλατίνι, η οποία φιλοξενούσε τη διοικητική έδρα της Νομαρχίας Θεσσαλονίκης. Οι νομαρχίες καταργήθηκαν το 2010, και η βίλλα είναι τώρα η έδρα της διοίκησης της Περιφέρειας Κεντρικής Μακεδονίας, ωστόσο το όνομα του σταθμού έμεινε. Αναμένεται να τεθεί σε λειτουργία τον Φεβρουάριο του 2026.

## Εξυπηρέτηση αστικών λεωφορείων
Ο σταθμός Νομαρχία είναι προσβάσιμος με αστικές λεωφορειακές γραμμές οι οποίες πραγματοποιούν στάση έξω από τον σταθμό, αλλά επιπλέον υπάρχουν κι άλλες σε κοντινή απόσταση: 01Ν(1Ν), 02Κ, 03Κ, 04Α και 07.

## Δείτε επίσης
* Κατάλογος σταθμών Μετρό Θεσσαλονίκης

## Παραπομπές


## Εξωτερικοί σύνδεσμοι
* 

Νομαρχια
Νομαρχια
Σταθμός Καλαμαριά (Μετρό Θεσσαλονίκης)

Ο **Σταθμός Καλαμαριά** είναι υπό κατασκευή σταθμός μετρό που εξυπηρετεί τη γραμμή 2 του Μετρό της Θεσσαλονίκης. Αναμένεται να τεθεί σε λειτουργία το Πάσχα του 2026.

Το όνομα του σταθμού προέρχεται από την περιοχή της Θεσσαλονίκης που εξυπηρετεί, την Καλαμαριά. Είναι ένας από τους πιο πυκνοκατοικημένους και πυκνοδομημένους δήμους της χώρας και το όνομα είναι μια παράφραση της φράσης *Σκάλα Μεριά* (λιμάνι).

## Εξυπηρέτηση αστικών λεωφορείων
Ο σταθμός Καλαμαριά είναι προσβάσιμος με αστικές λεωφορειακές γραμμές οι οποίες πραγματοποιούν στάση έξω από τον σταθμό, αλλά επιπλέον υπάρχουν κι άλλες σε κοντινή απόσταση: 04Β, 04Ε, 06, 07 και 33.

## Δείτε επίσης
* Κατάλογος σταθμών Μετρό Θεσσαλονίκης

## Παραπομπές


## Εξωτερικοί σύνδεσμοι
* 

Καλαμαρια
Καλαμαρια
Φρέντερικστεντ

Το **Φρέντερικστεντ** () είναι μικρή παραθαλάσσια πόλη των Αμερικανικών Παρθένων Νήσων, στη δυτική ακτή της νήσου Σαιντ Κρουά, καθώς και το ένα από τα δύο διοικητικά διαμερίσματα της νήσου. Είναι μια τετράγωνου σχήματος πόλη, σχεδιασμένη από τον Δανό τοπογράφο Γιενς Μπέκφορ (*Jens Beckfor*) τον 18ο αιώνα, με 7x7 οικοδομικά τετράγωνα. Η ονομασία της σημαίνει στη δανική γλώσσα «Τόπος του Φρέντερικ». Λιγότεροι από χίλιοι κάτοικοι ζουν σήμερα σε αυτό το κέντρο, αλλά σχεδόν δέκα χιλιάδες κατοικούν στην ευρύτερη περιοχή της πόλεως, δηλαδή σε όλη τη νοτιοδυτική περιοχή της νήσου Σαιντ Κρουά. Τόσο αυτό όσο και η πόλη ονομάσθηκαν έτσι προς τιμή του βασιλιά Φρειδερίκου Ε΄ της Δανίας-Νορβηγίας, ο οποίος αγόρασε το νησί, μαζί με τις υπόλοιπες Δανικές Δυτικές Ινδίες το 1754. Στο βόρειο άκρο του αρχικού οικισμού ανεγέρθηκε από τους Δανούς το φρούριο Φορτ Φρέντερικ για προστασία από τους πειρατές και την επιβουλή άλλων αποικιοκρατικών δυνάμεων.

Οι ντόπιοι αποκαλούν συχνά το Φρέντερικστεντ «Πόλη της Ελευθερίας» ("Freedom City"), επειδή στις 3 Ιουλίου 1848 ο απελεύθερος σκλάβος τεχνίτης Μόζες Γκότλημπ οργάνωσε και καθοδήγησε τους δούλους του δυτικού Σαιντ Κρουά σε πορεία-διαδήλωση προς τη πόλη. Την ίδια ημέρα, στο βόρειο άκρο της προκυμαίας του Φρέντερικστεντ, ο τότε Γενικός Κυβερνήτης Πέτερ φον Σόλτεν διεκήρυξε την απελευθέρωση των δούλων.

Ο σεισμός και το τσουνάμι του 1867 προκάλεσαν σοβαρές ζημιές και 5 νεκρούς στην πόλη.

Το Φρέντερικστεντ έχει το βαθύτερο από τα δύο βαθιά λιμάνια της νήσου Σαιντ Κρουά και το μοναδικό όπου προσεγγίζουν σύγχρονα κρουαζιερόπλοια, δένοντας στη μακριά αποβάθρα *Frederiksted Pier*, μήκους 465 μέτρων.

## Δείτε επίσης
* Κρίστιανστεντ
* Σαιντ Κρουά (Παρθένοι Νήσοι)

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις των Αμερικανικών Παρθένων Νήσων
Πελενγκανά

Η **Πελενγκανά** (γαλλ. *Pelengana*) είναι πόλη και «αγροτική κοινότητα» του Μάλι, στην Περιφέρεια Σεγκού και την Επαρχία Σεγκού. Ο πληθυσμός της πόλεως ήταν 85.694 κάτοικοι το 2023 έναντι 56,259 κατοίκων στην απογραφή του 2009. Η πόλη βρίσκεται μόλις 5 χιλιόμετρα νοτιοανατολικά της Σεγκού, με την οποία συνδέεται με την Εθνική Οδό 6. Η κοινότητα της Πελενγκανά περιλαμβάνει, εκτός από την ίδια την πόλη, και 25 χωριά, έχοντας έκταση περίπου 359 τετραγ. χιλιόμετρα. 

## Παραπομπές


Πελενγκανα
Καγιώ

Το **Καγιώ** (, , ) είναι γαλλική κοινότητα στο νομό της Ωντ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωντ
Καρούζι

Το **Καρούζι** (*Karuzi* ή *Karusi*) είναι μικρή πόλη του ανατολικού-κεντρικού Μπουρούντι, πρωτεύουσα της ομώνυμης Επαρχίας Καρούζι. Η πόλη είχε πληθυσμό 10.317 κατοίκους το 2008.

Το Καρούζι διαθέτει μεγάλο νοσοκομείο, το τριτοβάθμιο «Natwe Turashoboye», που εξυπηρετεί όλη την Υγειονομική Περιφέρεια Μπουχίγκα, η οποία περιλαμβάνει περίπου 250 χιλιάδες κατοίκους.

Στις 8 Ιουνίου 2020 ο Πρόεδρος του Μπουρούντι Πιερ Νκουρουνζίζα απεβίωσε στο Καρούζι, από καρδιακή ανακοπή.

## Παραπομπές


## Πηγές
* 
* 

Καρουζι
Ινβερκάργκιλ

Το **Ινβερκάργκιλ** (αγγλ. *Invercargill*) είναι η νοτιότερη και δυτικότερη πόλη της Νέας Ζηλανδίας, αλλά και μία από τις νοτιότερες πόλεις ολόκληρης της Γης. Αποτελεί το εμπορικό κέντρο της Περιφέρειας Σάουθλαντ και ο πληθυσμός της τον Ιούνιο του 2024 ήταν 51.700 κάτοικοι, ενώ ο πληθυσμός του δήμου της ανερχόταν σε 58.600 κατοίκους. Βρίσκεται στην καρδιά της μεγάλης πεδινής περιοχής της Σάουθλαντ, στα ανατολικά του ποταμού Ōreti, περίπου 18 χιλιόμετρα βορείως του Μπλαφ, που είναι το νοτιότερο χωριό στο Νότιο Νησί. Το Ινβερκάργκιλ περιβάλλεται από γόνιμη γεωργική γη, ενώ πέρα από αυτή υπάρχουν μεγάλες προστατευόμενες φυσικές περιοχές και θαλάσσια πάρκα, όπως το Εθνικό Πάρκο του Φιόρντλαντ και η παραλιακή περιοχή Δε Κάτλινς.

## Παραπομπές


Ινβερκαργκιλ
Κούμρα

Η **Κούμρα** (αραβ. قمرة) είναι πόλη του νότιου Τσαντ, πρωτεύουσα της Περιφέρειας Μαντούλ, καθώς και του Νομό του Ανατολικού Μαντούλ. Ο πληθυσμός της το 2012 ήταν 47.950 κάτοικοι, έναντι 26.702 κατοίκων το 1993 και 38.220 κατοίκων το 2008. Με βάση τον πληθυσμό του 2012, η Κούμρα είναι η έκτη μεγαλύτερη πόλη του Τσαντ. Είναι κτισμένη σε υψόμετρο 414 μέτρα πάνω από την επιφάνεια της θάλασσας, σε απόσταση 105 χιλιομέτρων περίπου σε ευθεία γραμμή από τα σύνορα με την Κεντροαφρικανική Δημοκρατία.

## Παραπομπές


Κουμρα
Μητροπολίτης Κορίνθου Παύλος

Ο **Μητροπολίτης Παύλος** (*κατά κόσμον Γεώργιος Κίτσος*, Χρυσούπολη Καβάλας, 17 Φεβρουαρίου 1967) είναι Έλληνας θεολόγος, νομικός, ψυχολόγος και ιεράρχης της Εκκλησίας της Ελλάδος, ο οποίος διατελεί Μητροπολίτης Κορίνθου από το 2025.

## Βιογραφικά στοιχεία
Ο κατά κόσμον Γεώργιος Κίτσος γεννήθηκε το 1967, στη Χρυσούπολη με καταγωγή από τον οικισμό Γραβούνα Καβάλας. Πέρασε τα πρώτα παιδικά του χρόνια στο Οέλντε της Γερμανίας και τα υπόλοιπα χρόνια στη Χρυσούπολη, όπου και ολοκλήρωσε τις εγκύκλιες σπουδές του.

Σπούδασε θεολογία στη Θεολογική Σχολή του Αριστοτελείου Πανεπιστημίου Θεσσαλονίκης, όπου και πραγματοποίησε μεταπτυχιακές σπουδές στο Κανονικό Δίκαιο. Επιπλέον, σπούδασε ψυχολογία στο Ευρωπαικό Πανεπιστήμιο Κύπρου και ελληνικό πολιτισμό στο  Ελληνικό Ανοικτό Πανεπιστήμιο καθώς και Βιοηθική στο Δημοκρίτειο Πανεπιστήμιο Θράκης. Είναι επίσης εκπαιδευμένος ψυχαναλυτικός ψυχοθεραπευτής στο Ευρωπαικό Ινστιτούτο Συμβουλευτικής και Ψυχοθεραπείας. Έχει πραγματοποιήσει μεταπτυχιακές σπουδές στη νομική, λαμβάνοντας μεταπτυχιακό δίπλωμα στο Δίκαιο της Ευρωπαϊκής Ένωσης και στη δημιουργική γραφή.

Εκάρη μοναχός στην Ιερά Μονή Κοιμήσεως Θεοτόκου Μαριών Θάσου (Παναγούδα) στις 4 Αυγούστου 1995 και την επόμενη ημέρα χειροτονήθηκε διάκονος από τον Μητροπολίτη Φιλίππων, Νεαπόλεως και Θάσου Προκόπιο. Στις 26 Δεκεμβρίου 1996, χειροτονήθηκε πρεσβύτερος και χειροθετήθηκε αρχιμανδρίτης από τον ίδιο μητροπολίτη. Αμέσως μετά τη χειροτονία του, ανέλαβε καθήκοντα ιεροκήρυκα της Ιεράς Μητροπόλεως Φιλίππων, Νεαπόλεως και Θάσου αλλά και ηγουμένου της Ιεράς Μονής Αγίου Αποστόλου Σίλα Καβάλας. 

Έχει διατελέσει διευθυντής της Μονάδας Φροντίδας Ηλικιωμένων - Πολίτειο Γηροκομείο «Η Αγία Ανθούσα», μέλος του διοικητικού συμβουλίου της Μονάδας Φροντίδας Ηλικιωμένων και Χρονίως Πασχόντων «Ο Άγιος Σίλας», υπεύθυνος του γραφείου ορθοδόξου μαρτυρίας, της εκκλησιαστικής βιβλιοθήκης και του γραφείου εξωτερικής ιεραποστολής της Ιεράς Μητροπόλεως Φιλίππων, Νεαπόλεως και Θάσου (έχοντας συμμετάσχει σε ιεραποστολές στην Ουγκάντα), διευθυντής του οικοτροφείου του εκκλησιαστικού λυκείου Νέας Καρβάλης και καθηγητής του Τμήματος Εκκλησιαστικής και Πολιτιστικής Κατάρτισης του ΙΕΚ Καβάλας.

Στις 9 Οκτωβρίου 2023 εξελέγη από την Ιερά Σύνοδο της Εκκλησίας της Ελλάδος τιτουλάριος Επίσκοπος Θεσπιών, βοηθός της Ιεράς Αρχιεπισκοπής Αθηνών. Στις 9 Νοεμβρίου χειροτονήθηκε στον βαθμό του επισκόπου, στον Μητροπολιτικό Ναό Αθηνών, από τον Αρχιεπίσκοπο Αθηνών Ιερώνυμο Β´.

Στις 9 Οκτωβρίου 2025 εξελέγη από την Ιερά Σύνοδο της Εκκλησίας της Ελλάδος Μητροπολίτης Κορίνθου, με 59 ψήφους.

## Παραπομπές


Κατηγορία:Μητροπολίτες Κορίνθου
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Μπερκατζόρ

Το **Μπερκατζόρ** (αρμενικά: Բերքաձոր αζερικά: *Berkadzor*) είναι χωριό στην επαρχία Χοτζαλί του Αζερμπαϊτζάν, στην περιοχή του Ναγκόρνο Καραμπάχ.  Μέχρι το 2023 ήταν υπό τον έλεγχο της Δημοκρατίας του Αρτσάχ. Το χωριό είχε αρμενική πλειοψηφία  μέχρι τον διωγμό του Αρμενικού πληθυσμού του Ναγκόρνο Καραμπάχ μετά την επίθεση του Αζερμπαϊτζάν το 2023 στο Ναγκόρνο Καραμπάχ. Το Μπερκατζόρ ιδρύθηκε το 1998.

## Έκρηξη σε πρατήριο
Στις 25 Σεπτεμβρίου του 2023 όσο ο αρμενικός πληθυσμός του Αρτσάχ έφευγε από την περιοχή του Ναγκόρνο-Καραμπάχ, έγινε μια έκρηξη σε ένα πρατήριο κοντά στο χωριό, σκοτώνοντας τουλάχιστον 170 ανθρώπους και πάνω από 300 τραυματίες.

## Παραπομπές


Κατηγορία:Κατοικημένες περιοχές στην Επαρχία Χοτζαλί
Αβραάμ Πολυχρονιάδης

Ο **Αβραάμ Πολυχρονιάδης** ήταν Έλληνας δικηγόρος, δάσκαλος και πολιτικός από τον Πόντο.

## Βιογραφία
Γεννήθηκε το 1881. Έζησε στο Μεταλλείο Σιμ - Κιουμούς Μάτεν και ηταν γιός του ιερέα Φώτη. Αποφοίτησε από την Ιερατική σχολή της Καισάρειας.

Από το 1903 ήταν διδάσκαλος στο σχολαρχείο του Μεταλλείου Σιμ - Κιουμούς Μάτεν της επαρχίας Σεβαστείας Πόντου. Αργότερα φοίτησε στην Οθωμανική Νομική Σχολή του Πανεπιστημίου Κωνσταντινουπόλεως και εργάστηκε ως δικηγόρος.

Κατά την περίοδο των διωγμών εντάχθηκε υποχρεωτικά στα Εργατικά Τάγματα ενώ αργότερα κατέληξε στις Σέρρες. Το 1927 ήταν συνιδρυτής της Επιτροπής Ποντιακών Μελετών. Εκλέχθηκε βουλευτής Σερρών το 1928 με το κόμμα των Φιλελευθερών του Ελευθέριου Βενιζέλου.

## Παραπομπές


Πολυχρονιάδης Αβραάμ
Κρήνη της Γλαύκης

Η **Κρήνη της Γλαύκης** είναι μνημείο στον αρχαιολογικό χώρο της Κορίνθου. Πρόκειται για κρήνη νερού σε λαξευμένο φυσικό βράχο. Η κατεστραμμένη σήμερα πρόσοψή του εκτιμάται ότι κατέληγε σε χάλκινες λεοντοκεφαλές από τις οποίες έρεε το νερό, διαμέσου επίσης χάλκινων σωληνώσεων. Αρχικά κατασκευάστηκε πιθανότατα στα μέσα του 3ου π.Χ. αι. και μετασκευάστηκε κατά την Ρωμαιοκρατία. 

Πήρε το όνομά της από την βασιλοπούλα της Κορίνθου Γλαύκη. Πριν παντρευτεί τον Ιάσονα, η Γλαύκη είχε λάβει από τη Μήδεια ως δώρο έναν γαμήλιο πέπλο που ήταν δηλητηριασμένος. Μόλις τον φόρεσε, ο πέπλος πήρε φωτιά. Μάταια, η Γλαύκη έπεσε στην πηγή προσπαθώντας να σωθεί. Κάηκε ζωντανή και αυτή και ο πατέρας της που αποπειράθηκε να την σώσει.

## Παραπομπές


## Πηγές
* Πληροφορίες για την Κρήνη Γλαύκη από τον Κόμβο "Οδυσσέας" του ΥΠ.ΠΟ.
* Γνώμη Πολιτών, 14/05/2020:''"14 Μαΐου 1900: Γιγάντια αγάλματα και η κρήνη Γλαύκη στο φως του ήλιου μετά από χιλιάδες χρόνια στην Αρχαία Κόρινθο"''
*Παυσανίας 2.3.6, ''Ελλάδος_περιήγησις: Κορινθιακά''

Κατηγορία:Αρχαία Κόρινθος
Κατηγορία:Κρήνες στην Ελλάδα
Εμπερέτσι Έζε

Ο **Έμπερετσι Όλουτσι Έζε** (*Eberechi Oluchi Eze*, 29 Ιουνίου 1998, προφέρεται /əˈbɛərəˌtʃi ˈɛzə/ ə-BAIR-ə-tchee EZ-ə) είναι Άγγλος επαγγελματίας ποδοσφαιριστής που αγωνίζεται ως επιθετικός μέσος ή πλάγιος μέσος για την Αρσεναλ και την εθνική ομάδα της Αγγλίας.

Ως προϊόν διαφόρων αγγλικών ακαδημιών, ο Έζε ξεκίνησε την επαγγελματική του καριέρα με την Κουίνς Παρκ Ρέιντζερς το 2016. Η καριέρα του απογειώθηκε τη σεζόν 2019–20, κατά την οποία σημείωσε 14 γκολ και αναδείχθηκε Παίκτης της Χρονιάς του συλλόγου. Στη συνέχεια υπέγραψε με την Κρίσταλ Πάλας για 17 εκατομμύρια λίρες και έκτοτε έχει κάνει πάνω από 120 εμφανίσεις με τον σύλλογο.

Πρώην διεθνής παίκτης με τις μικρές εθνικές της Αγγλίας, ο Έζε έκανε το ντεμπούτο του στην ανδρική ομάδα το 2023 και αργότερα εκπροσώπησε τη χώρα του στο Euro 2024.

## Παραπομπές


Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγγλίας Κ20
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Πρόσωπα νιγηριανής καταγωγής
Γκαϊαμπασί

Το **Γκαϊαμπασί** (Αζερμπαϊτζάν: *Qayabaşı*) ή **Νταχράβ** (αρμενικά: Դահրավ) είναι χωριό στην επαρχία Χοτζαλί του Αζερμπαϊτζάν, στην περιοχή του Ναγκόρνο Καραμπάχ.  Μέχρι το 2023 ήταν υπό τον έλεγχο της Δημοκρατίας του Αρτσάχ. Το χωριό είχε αρμενική πλειοψηφία μέχρι τον διωγμό του Αρμενικού πληθυσμού του Ναγκόρνο Καραμπάχ μετά την επίθεση του Αζερμπαϊτζάν το 2023 στο Ναγκόρνο Καραμπάχ. 

## Ιστορία
Κατά την διάρκεια της σοβιετικής εποχής το Νταχράβ ήταν μέρος της επαρχίας Ασκεράν. Μετά τον πρώτο πόλεμο του Ναγκόρνο-Καραμπάχ το χωριό καταλήφθηκε από τον αρμενικό στρατό και εντάχθηκε στην επαρχία Ασκεράν. Το 2023 ο αζερικός κατέλαβε το Νταχράβ.

## Παραπομπές


Κατηγορία:Κατοικημένες περιοχές στην Επαρχία Χοτζαλί
Ναΐμ Κασέμ

Ο **Ναΐμ Κασέμ** (, Κφαρ Φιλά, 1953) είναι Λιβανέζος Σιίτης κληρικός και πολιτικός που είναι γενικός γραμματέας της Χεζμπολάχ από τον Οκτώβριο του 2024.

## Νεανικά χρόνια και εκπαίδευση
Ο Κασέμ γεννήθηκε στο Κφαρ Φιλά από σιιτική οικογένεια.    Σύμφωνα με το πρακτορείο Reuters, γεννήθηκε στην Μπάστα Ταχτά της Βηρυτού και μεγάλωσε στη Βηρυτό.  Σπούδασε θεολογία και δάσκαλός του ήταν ο Αγιατολάχ Μοχάμαντ Χουσεΐν Φαντλάλα. Έλαβε πτυχίο χημείας από το Πανεπιστήμιο του Λιβάνου και εργάστηκε ως καθηγητής χημείας για μερικά χρόνια.  

## Σταδιοδρομία
Ο Κασέμ ήταν ένας από τους ιδρυτές της Ένωσης Μουσουλμανών Σπουδαστών του Λιβάνου τη δεκαετία του 1970.  Εντάχθηκε στην Κίνηση Αμάλ όταν ηγέτης της ήταν ο Μουσά αλ-Σάντρ.  Άφησε την Αμάλ το 1979. Αργότερα ήταν επικεφαλής της Ένωσης για την Ισλαμική Θρησκευτική Εκπαίδευση από το 1974 έως το 1988.  Υπηρέτησε επίσης ως σύμβουλος για τα σχολεία του Αλ Μουσταφά. Ο Κασέμ συμμετείχε στις δραστηριότητες για την ίδρυση της Χεζμπολάχ και το 1991, έγινε αναπληρωτής γενικός γραμματέας της οργάνωσης.  Ο Αμπάς αλ Μουσουάι τον διόρισε σε αυτήν την θέση, την οποία διατήρησε όταν ο αλ Μουσουάι διαδέχθηκε από τον Χασάν Νασράλα το 1992. Ο Κασέμ χειριζόταν τις πολιτικές εκστρατείες της Χεζμπολάχ για τις κοινοβουλευτικές εκλογές από τις γενικές εκλογες του Λιβάνου του 1992, στις οποίες συμμετείχε η ένωση για πρώτη φορά.

### Γενικός Γραμματέας της Χεζμπολάχ
Εκλέχθηκε γενικός γραμματέας της Χεζμπολάχ στις 29 Οκτωβρίου 2024, μετά την δολοφονία του Χασάν Νασράλα, κατά τον βομβαρδισμό στα κεντρικά γραφεία της Χετζμπολάχ το 2024.

## Παραπομπές


## Εξωτερικοί σύνδεσμοι
* 

Κατηγορία:Λιβανέζοι συγγραφείς
Κατηγορία:Λιβανέζοι πολιτικοί
Νινέττα Βολουδάκη

Η **Νινέττα Βολουδάκη** είναι Ελληνίδα συγγραφέας και ζωγράφος. Έχει γράψει ιστορικά μυθιστορήματα για παιδιά και ενηλίκους. Το μυθιστόρημα της *Ελισάβετ και Δαμιανός* βραβεύτηκε από την Πανελλήνια Ένωση Λογοτεχνών το 2008. Ήταν παντρεμένη με τον ιερέα π. Βασίλειο Βολουδάκη, με τον οποίο απέκτησε 4 παιδιά.

## Συγγραφικό έργο

* *Το Άγαλμα Ενός Πολύ Σπουδαίου Ανθρώπου*, Υπακοή, 2002, ISBN: 9789607048141
* *Το Λαγουδάκι Που Δεν Έμοιαζε με τα Άλλα*, Υπακοή, 2002, ISBN 9789607048158
* *Η Κότα Που Ευχόταν να Γίνει Παγώνι*, Υπακοή, 2009, ISBN 9789607048189
* *Τα Σύννεφα Μαζεύονται Στη Δύση*, Λιβάνης, 2014, ISBN 9789601428857
* *Η Ξένη απ' το Βορρά και την Ομίχλη*, Λιβάνης, 2013, ISBN 9789601427065
* *Η Πύλη του Χωροχρόνου*, Ψυχογιός, 2012, ISBN 9789604530663
* *Ελισάβετ και Δαμιανός*, Ψυχογιός, 2009, ISBN 9789604535613
* *Ο Θησαυρός του Κάστρου*, Πατάκης, 2009, ISBN 9789601604718
* *Το Γεφυράκι των Ευχών*, Υπακοή, 2008, ISBN 9789607048134
* *Βυζαντινή Ζωγραφική Θεωρία*, Γρηγόρη, 2000, ISBN 9789602223420
* *Τότε Που Χάθηκαν οι Μονόκεροι*, Εξάντας, 2000, ISBN 9789602564318

## Παραπομπές


Κατηγορία:Ελληνίδες συγγραφείς
Κατηγορία:Έλληνες μυθιστοριογράφοι
Κατηγορία:Ελληνίδες ζωγράφοι
Προτομή του Αντίνοου (Εθνικό Αρχαιολογικό Μουσείο Αθηνών)

Η **προτομή του Αντίνοου** είναι αρχαία ρωμαϊκή μαρμάρινη προτομή του νεαρού Αντίνοου, του αγαπημένου του Ρωμαίου αυτοκράτορα Αδριανού. Βρίσκεται στο Εθνικό Αρχαιολογικό Μουσείο Αθηνών, στην Ελλάδα. Ανακαλύφθηκε στην Πάτρα τον 19ο αιώνα.

## Περιγραφή
Αυτή η προτομή του Αντίνοου, κατηγοριοποιημένη ως αντικείμενο με αριθμό 417, ανασκάφηκε στην Πάτρα το 1856, λίγες δεκαετίες μετά την ανεξαρτησία της Ελλάδας. Βρέθηκε δίπλα σε μία δεύτερη, σχεδόν πανομοιότυπη, προτομή του Αντίνοου, η οποία φυλάσσεται επίσης στο Εθνικό Αρχαιολογικό Μουσείο Αθηνών (αριθ. 418). Και οι δύο προτομές φέρουν χαρακτηριστικά της εικονογραφίας του Αντίνοου, όπως γεμάτα χείλη, πλούσιες μπούκλες, ευρύ στήθος, ευθεία μύτη, παχιά φρύδια και μελαγχολική έκφραση, και παράχθηκαν γύρω στο 130-138 μ.Χ. από το ίδιο εργαστήριο, όχι πολύ μετά το θάνατο του Αντίνοου το 130 μ.Χ.. Η δεύτερη προτομή είναι όμως πιο κατεστραμμένη από την άλλη, με σαφείς βλάβες στη μύτη, το μάγουλο και το πηγούνι.

Η πρώτο, άθικτη, προτομή, εκτίθεται στο δωμάτιο 31α του μουσείου, ενώ η δεύτερη συνήθως διατηρείται σε αποθήκευση, αν και εκτέθηκε για κάποιο χρονικό διάστημα κατά τη διάρκεια της έκθεσης *Αδριανός και Αντίνοος: μια συνάντηση, 19 αιώνες αργότερα* το 2018. Έχει ύψος 67 εκατοστά και είναι κατασκευασμένη από μάρμαρο από το νησί της Θάσου.

## Εικόνες

Αρχείο:Exhibition_"Hadrian_and_Antinous_an_encounter,_19_centuries_later",_National_Archaeological_Museum_of_Athens_(42836815081).jpg|Η δεύτερη, φθαρμένη προτομή σε έκθεση.
Αρχείο:1641_-_Archaeological_Museum,_Athens_-_Antinous_-_Photo_by_Giovanni_Dall'Orto,_Nov_11_2009.jpg|Η δεξιά μεριά της προτομής.
Αρχείο:1647_-_Archaeological_Museum,_Athens_-_Antinous_-_Photo_by_Giovanni_Dall'Orto,_Nov_11_2009.jpg|Μάτια και μαλλιά.
Αρχείο:Bust_of_Antinous_(3)._2nd_cent._A.D.jpg|Πρόσοψη.


## Δείτε επίσης
* Προτομή του Αντίνοου (Παλάτι Γκάτσινα)
* Αντίνοος Δελφών
* Αθηνά Παρθένος
* Προσωπείο του Αγαμέμνονα

## Παραπομπές



Κατηγορία:Εθνικό Αρχαιολογικό Μουσείο Αθηνών
Κατηγορία:Αρχαιολογικά ευρήματα στην Πελοπόννησο
Κατηγορία:Μαρμάρινα γλυπτά
Κατηγορία:Γλυπτά ανδρών
Κατηγορία:Ρωμαϊκά γλυπτά του 2ου αιώνα
Κατηγορία:Γλυπτά στην Αθήνα
Κατηγορία:Προτομές
Κενό (σημείο στίξης)

Στη γραφή, ένα **κενό** ή **διάστημα** ( ) είναι μια κενή περιοχή που διαχωρίζει λέξεις, προτάσεις, συλλαβές (στο συλλαβισμό) και άλλους γραπτούς ή τυπωμένους γλυφους (χαρακτήρες). Οι συμβάσεις για τα διαστήματα διαφέρουν μεταξύ των γλωσσών και σε ορισμένες γλώσσες. Τα κενά μεταξύ των λέξεων διευκολύνουν το έργο του αναγνώστη να προσδιορίζει λέξεις και να αποφεύγονται ασάφειες. Παρέχουν επίσης βολικούς οδηγούς για το πού ένας άνθρωπος ή ένα πρόγραμμα μπορεί να ξεκινήσει νέες γραμμές.

Η στοιχειοθέτηση μπορεί να χρησιμοποιεί κενά διαφορετικού πλάτους, όπως ακριβώς μπορεί να χρησιμοποιήσει γραφικούς χαρακτήρες διαφορετικού πλάτους. Σε αντίθεση με τους γραφικούς χαρακτήρες, τα κενά στοιχειοθέτησης συνήθως απλώνονται προκειμένου να ευθυγραμμιστεί το κείμενο . Η γραφομηχανή, από την άλλη πλευρά, έχει τυπικά μόνο ένα πλάτος για όλους τους χαρακτήρες, συμπεριλαμβανομένων των διαστημάτων. Μετά την ευρεία αποδοχή της γραφομηχανής, ορισμένες συμβάσεις της γραφομηχανής επηρέασαν την τυπογραφία και το σχεδιασμό των έντυπων έργων.

Η αναπαράσταση κειμένου στον υπολογιστή διευκολύνει την παραβίαση μηχανικών και φυσικών περιορισμών, όπως πλάτη χαρακτήρων, με τουλάχιστον δύο τρόπους:

* Οι κωδικοποιήσεις χαρακτήρων όπως το Unicode παρέχουν κενά με πολλά πλάτη, τα οποία κωδικοποιούνται χρησιμοποιώντας διακριτά σημεία αριθμητικού κώδικα. Για παράδειγμα, το Unicode U+0020 είναι ο «κανονικός» χαρακτήρας διαστήματος, αλλά το U+00A0 προσθέτει το νόημα ότι μια νέα γραμμή δεν πρέπει να ξεκινά εκεί, ενώ το U+2003 αντιπροσωπεύει ένα διάστημα με σταθερό πλάτος ενός em . Συλλογικά, αυτοί οι χαρακτήρες ονομάζονται χαρακτήρες Whitespace .

* Οι γλώσσες και το λογισμικό μορφοποίησης και σχεδίασης παρέχουν συνήθως πολύ μεγαλύτερη ευελιξία στα διαστήματα. Για παράδειγμα, το SVG, το PostScript και αμέτρητες άλλες γλώσσες επιτρέπουν τη σχεδίαση χαρακτήρων σε συγκεκριμένες συντεταγμένες (x,y) σε μια οθόνη ή σελίδα. Σχεδιάζοντας κάθε λέξη σε μια συγκεκριμένη αρχική συντεταγμένη, τέτοια προγράμματα δεν χρειάζεται να «σχεδιάζουν» καθόλου κενά (αυτό μπορεί να οδηγήσει σε δυσκολίες στην εξαγωγή του σωστού κειμένου). Παρομοίως, οι επεξεργαστές κειμένου μπορούν να «ευθυγραμμίσουν πλήρως» το κείμενο, επεκτείνοντας διαστήματα μεταξύ των λέξεων για να έχουν όλες τις γραμμές το ίδιο μήκος (όπως και οι μηχανικές λινοτυπικές μηχανές). Η ακρίβεια περιορίζεται από τις φυσικές δυνατότητες των συσκευών εξόδου.

## Κωδικοποίηση
Το Unicode ορίζει πολλές παραλλαγές ενός χαρακτήρα κενού διαστήματος, με διάφορες ιδιότητες· οι πιο συχνά συναντώμενες παραλλαγές περιλαμβάνουν:

* `U+0020   SPACE`
* `U+00A0   NO-BREAK SPACE`
* `U+2002   EN SPACE`
* `U+2003   EM SPACE`

Στις διευθύνσεις URL, τα κενά είναι τοις εκατό κωδικοποιημένα με την αναπαράσταση ASCII / UTF-8 `%20` .

## Περαιτέρω ανάγνωση
* 
Κατηγορία:Γραφή
Κατηγορία:Τυπογραφία
Ποθητάκι Ανατολικής Αττικής

Το **Ποθητάκι** Σαρωνίδας είναι σκόπελος ο οποίος βρίσκεται στον Σαρωνικό κόλπο, προς τις δυτικές ακτές της νοτιοανατολικής Αττικής. Είναι βορειοδυτικά της Σαρωνίδας και νοτιοδυτικά από το Λαγονήσι ενώ δίπλα και νότιά του είναι η βραχονησίδα Ποθητό, μαζί με τον οποίο ο βυθός τους παρουσιάζει ιδιαίτερο καταδυτικό ενδιαφέρον με τα τοιχώματα τους να είναι γεμάτα από σπόγγους, κοράλλια, βρυόζωα και κόκκινα φύκια.

## Παραπομπές


## Εξωτερικοί σύνδεσμοι
* Ποθητός και Ποθητάκι: Οι νησίδες της Αττικής με τον πολύχρωμο βυθό στον ιστότοπο https://www.travel.gr/.
* Με μπουρίνι στο Σαρωνικό  στον ιστότοπο https://www.ortsa.gr/.

Κατηγορία:Νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Δήμος Σαρωνικού
Μάρκελλου Ανατολικής Αττικής

Οι νησίδες του **Μάρκελλου** ή τα **Ρακώδη** ή **Κατραμονήσια** Σαρωνίδας είναι 2 βραχονησίδες στον Σαρωνικό, πολύ κοντά στις δυτικές ακτές της νοτιοανατολικής Αττικής. Βρίσκονται βορειοδυτικά της Σαρωνίδας ενώ στα βορειοδυτικά τους είναι η βραχονησίδα Βρομούσα. Το όνομα "του Μάρκελλου" το οφείλουν στους τσιφλικάδες Μάρκελλους ή Μαρκέλους που αγόρασαν το 1830 το τσιφλίκι της Αναβύσσου από τους Τούρκους.

## Εξωτερικοί σύνδεσμοι

* Νησίδες Μάρκελου/Σαρωνίδα στο https://www.youtube.com/.
* Με μπουρίνι στο Σαρωνικό  στον ιστότοπο https://www.ortsa.gr/.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Δήμος Σαρωνικού
Καλλαϊκοί

thumb|right|350px|Η Ιβηρική Χερσόνησος τον 3ο αιώνα π.Χ.

Οι **Καλλαϊκοί** (λατινικά: Callaici ή Gallaeci) ήταν ένα κελτικό φυλετικό σύμπλεγμα που κατοικούσε στη Γαλικία, τη βορειοδυτική γωνία της Ιβηρικής Χερσονήσου, σε μια περιοχή που αντιστοιχεί περίπου στη σημερινή Περιοχή Νόρτε στη βόρεια Πορτογαλία και στις ισπανικές περιοχές της Γαλικίας, των δυτικών Αστουριών και της δυτικής Λεόν πριν και κατά τη διάρκεια της ρωμαϊκής περιόδου. Μιλούσαν μια Q-κελτική γλώσσα, συγγενή με τη βορειοανατολική ισπανοκελτική, γνωστή ως καλλαϊκή ή βορειοδυτική ισπανοκελτική. Η περιοχή προσαρτήθηκε από τους Ρωμαίους την εποχή του Οκταβιανού Αυγούστου, κατά τη διάρκεια των Πολέμων της Κανταβρίας, οι οποίοι ξεκίνησαν την αφομοίωση των Καλλαϊκών στη λατινική κουλτούρα. 

Η αυτόχθονη ονομασία των σύγχρονων Γαλικιανών, *galegos*, προέρχεται άμεσα από το όνομα αυτού του λαού.

## Παραπομπές


Κατηγορία:Αρχαίοι λαοί της Ισπανίας
Δερακωτός Ανατολικής Αττικής

Ο **Δερακωτός** ή **Δερακώτος ** ή **Λευκασία** είναι βραχονησίδα στον Νότιο Ευβοϊκό κόλπο. Βρίσκεται ανάμεσα στην Αττική και την Εύβοια, στον δίαυλο του πορθμείου της Αγίας Μαρίνας – Νέων Στύρων. Είναι η βορειότερη του μικρού συμπλέγματος νησίδων Βεργούδια και στα νοτιοανατολικά του είναι η Παρθενόπη ή Βεργούδι. Στις 19 Ιανουαρίου 1947 το παμπάλαιο ατμόπλοιο Χειμάρρα, το οποίο ήταν πολεμική αποζημίωση  στο ελληνικό δημόσιο, ακολουθώντας λανθασμένη πορεία προσέκρουσε στην βραχονησίδα, συνέχισε την πορεία του για μία ώρα περίπου και τελικά βυθίστηκε κοντά στη νησίδα Παρθενόπη. Στο ναυάγιο από τους 613 επιβαίνοντες (544 επιβάτες - 87 πλήρωμα) έχασαν τη ζωή τους τουλάχιστον 383 άνθρωποι (μεταξύ των οποίων βρίσκονταν 36 πολιτικοί κρατούμενοι που οδηγούνταν στην εξορία και περίπου 200 χωροφύλακες και στρατιώτες).

## Εξωτερικοί σύνδεσμοι
* Φωτογραφία με τα Βεργούδια (το αριστερότερο) στον ιστότοπο https://www.greece.com/.

## Παραπομπές


Κατηγορία:Δήμος Μαραθώνος
Κατηγορία:Ελληνικές βραχονησίδες
Σόνι Λίστον

Ο **Τσαρλς «Σόνι» Λίστον** (αγγλ.: *Charles "Sonny" Liston*, περ.  1930 – 30 Δεκεμβρίου 1970), γνωστός με το ψευδώνυμο «Μεγάλη αρκούδα», ήταν Αμερικανός επαγγελματίας πυγμάχος, που αγωνίστηκε από το 1953 έως το 1970. Κυρίαρχος διεκδικητής της εποχής του, έγινε ο αδιαμφισβήτητος παγκόσμιος πρωταθλητής βαρέων βαρών το 1962, αφού έβγαλε νοκ άουτ τον Φλόιντ Πάτερσον στον πρώτο γύρο, επαναλαμβάνοντας το ίδιο και την επόμενη χρονιά στο Λας Βέγκας για την υπεράσπιση του τίτλου.

Συχνά θεωρείται ως ένας από τους μεγαλύτερους πυγμάχους όλων των εποχών, ο Λίστον ήταν γνωστός για την τεράστια δύναμη, το τρομερό αριστερό hook, τη μεγάλη του εμβέλεια, τη σκληρότητά του και θεωρείται ευρέως ως ο πιο εκφοβιστικός άνθρωπος στην ιστορία των μάχιμων αθλημάτων.

Αν και ο Λίστον θεωρούνταν μέχρι εκείνη την στιγμή αήττητος, ωστόσο έχασε τον τίτλο του το 1964 από τον Μοχάμεντ Άλι (τότε γνωστός ως Κάσιους Κλέι), ο οποίος μπήκε ως αουτσάιντερ στον αγώνα με πιθανότητες 8:1. Ο Λίστον αποσύρθηκε στη γωνία του ρινγκ λόγω μιας φλεγμονής στον ώμο. Ακολούθησε διαμάχη με τους ισχυρισμούς ότι ο Λίστον είχε πιει πολύ το βράδυ πριν από τον αγώνα και είχε μπει στον αγώνα με έναν τραυματισμένο ώμο. Στη ρεβάνς του 1965 με τον Άλι, ο Λίστον υπέστη ένα απροσδόκητο νοκ άουτ στον πρώτο γύρο που οδήγησε σε μη αποδεδειγμένες υποψίες για έναν στημένο αγώνα. Ήταν ακόμα εν ενεργεία πυγμάχος παγκόσμιας κατάταξης όταν πέθανε υπό μυστηριώδεις συνθήκες το 1970.

Το περιοδικό *Ring* κατατάσσει τον Λίστον ως τον δέκατο σπουδαιότερο μποξέρ βαρέων βαρών όλων των εποχών, ενώ ο συγγραφέας πυγμαχίας Χερμπ Γκόλντμαν τον κατέταξε δεύτερο και ο Ρίτσαρντ Ο' Μπράιαν, συντάκτης του *Sports Illustrated*, τον κατέταξε τρίτο. Ο Άλφι Χάρμερ στο *The Sportster* τον κατέταξε επίσης τον τρίτο σπουδαιότερο μποξέρ βαρέων βαρών και τον έκτο καλύτερο μποξέρ σε οποιοδήποτε βάρος. Ο Λίστον εισήχθη στο International Boxing Hall of Fame το 1991.

## Παραπομπές


Κατηγορία:Αμερικανοί πυγμάχοι
Κατηγορία:Αφροαμερικανοί
Λαθουράδα Ανατολικής Αττικής

Οι νησίδες **Λαθουράδα** Λαγονησίου Σαρωνικού ή τα **Λαθουράδια** είναι βραχονησίδες και βράχοι οι οποίοι βρίσκονται στον Σαρωνικό, κοντά στις δυτικές ακτές της νοτιοανατολικής Αττικής και βορειοδυτικά από την παραλία Μαύρο Λιθάρι ενώ στα νοτιοδυτικά τους είναι τα Κουδούνια.

## Παραπομπές


κατηγορία:νησιά του Αργοσαρωνικού
Κατηγορία:Ελληνικές βραχονησίδες
Κατηγορία:Δήμος Σαρωνικού